Kalle Vellevoog

Kalle Vellevoog (sündinud 14. aprill 1963 Tallinn) on eesti arhitekt.

Keskhariduse omandas Kalle Vellevoog Tallinna 37. Keskkoolis aastatel 1970–1981 ning arhitektuurialase kõrghariduse Eesti NSV Riikliku Kunstiinstituudi (praegune Eesti Kunstiakadeemia) arhitektuuriteaduskonnas aastatel 1981–1986. 

1986–1990 töötas Kalle Vellevoog projekteerimisinstituudi Tsentrosojužprojekt Tallinna filiaalis ning alates 1990. aastast arhitektuuribüroos JVR OÜ.

Kalle Vellevoogi tuntumad tööd on eramuansambel Seedri tänaval Pärnus, korterelamu Kaupmehe tänaval Tallinnas, kortermajade grupp Pähkli tänaval Tallinnas ning pansionaat Seedri tänaval Pärnus. Neid iseloomustab uusfunktsionalistlik vormikeel, hea keskkonnatunnetus ning oskuslik materjalikasutus.

Töid
 Korterelamu Suur-Patarei 16 Tallinnas, 1998
Türi tn. 10 hoone ümberehitus büroohooneks Tallinnas, 1999 (kaasautor Velle Kadalipp) 
Eramuansambel Pärnus, Seedri tänaval, 2003 
Korterelamu Tallinnas Kaupmehe tn. 6, 2004 (kaasautor V. Kadalipp)
Korterelamu Pärnus Papli tn. 34, 2004 
Korterelamute grupp Tallinnas Pähkli tänaval, 2005 (kaasautor V. Kadalipp)
Korterelamu Tallinnas Tatari tn 9/11, 2005 (kaasautor V. Kadalipp) 
Korterelamu Haapsalus, Suur-Liiva tn. 15, 2006 
Büroohoone Tallinnas Pärnu mnt. 153, 2006 
Pansionaat Pärnus Seedri tn. 4, 2007

Võistlustöid
Rotermanni kvartali mahulise planeeringu rahvusvaheline arhitektuurikonkurss, 1989; ostupreemia
Jõhvi raamatukogu, arhitektuurikonkurss, 1990; 1. preemia
Emajõe Ärikeskus Tartus, arhitektuurikonkurss., 1997; ostupreemia
Viru ringkonnakohtu uue hoone tellitud arhitektuurikonkurss Jõhvis, 1998; 1. preemia 
Kaali meteoriitikamuuseumi arhitektuurikonkurss, 1999: ostupreemia
Tartu Ülikooli ühiselamu arhitektuurikonkurss, 2000; ostupreemia
Korterelamu Tallinnas Kaupmehe tn. Tellitud konkurss, 2001; 1. preemia 
Büroohoone Tallinnas Pärnu mnt. 153. Tellitud konkurss, 2004; 1. preemia
Eesti Vabariigi Pekingi saatkonna arhitektuurikonkurss, 2007; 3. preemia

Tunnustus
1998 Eesti Kultuurkapitali arhitektuuri sihtkapitali aastapreemia (huvitav ja kõrgetasemeline lähenemine 30. aastate arhitektuuri rekonstrueerimisel (elamu Suur-Patarei 16)) 
2002 Eesti Kultuurkapitali arhitektuuri aastapreemia (algatus ehitatud keskkonna väärtustamiseks ja defineerimiseks riiklikul tasemel; Eesti arhitektuuripoliitika töögrupp: Andres Alver, Liina Gailand, Veljo Kaasik, Krista Kodres, Margus Koot, Tõnu Laigu, Jüri Lass, Heldur Meerits, Urmas Muru, Ebe Nõmberg, Andres Põime, Meeli Truu, Kalle Vellevoog)
2007 Eesti Kultuurkapitali arhitektuuri sihtkapitali aastapreemia (Pärnu suvitusarhitektuuri kaasaegne ja kõrgetasemeline interpreteerimine - pansionaat Seedri tn 4)
2019 Valgetähe III klassi teenetemärk
2019 Eesti Kultuurkapitali arhitektuuri sihtkapitali aastapreemia (koos Tiiu Truusa, Jaan Tiidemanni ja Lidia Zarudnayaga; Maarjamäe kommunismiohvrite memoriaal ja ohvitseride mälestusmärk Maarjamäel)
2020 Eesti Kultuurkapitali arhitektuuri sihtkapitali aastapreemia (koos Tiiu Truusaga; Narva linnuse konvendihoone rekonstrueerimine)

Liikmesus
Kalle Vellevoog on Eesti Arhitektide Liidu liige alates 1990. aastast ning kuulub liidu eestseisusse. Aastatel 1998–2002 oli K. Vellevoog Eesti Arhitektide Liidu esimees ning aastatel 2002–2004 aseesimees.

Allikad

Viited

Välislingid
Kalle Vellevoog Eesti Arhitektide Liit
Arhitektuuribüroo JVR OÜ

Kategooria:Eesti arhitektid
Kategooria:Eesti Kunstiakadeemia vilistlased
Kategooria:Valgetähe III klassi teenetemärgi kavalerid
Kategooria:Sündinud 1963